یئنی نوع کروناویروس اپیدمیاسی سرعتله یاییلماغا داوام ائدیر. اپیدمیا سببیندن هلاک اولان‌لارین سایی 22  مینی، یولوخان‌لارین سایی ایسه 500 مینی کئچیب.
چین-ده یئنی نوع کروناویروس‌دان هلاک اولان‌لارین سایی 3 مین 287-ا، یولوخان‌لارین سایی ایسه 81 مین 285 نفره چاتیب.
آذربایجان-دا یئنی نوع کروناویروس اپیدمیاسینا یولوخان‌لارین سایی 104-ا، هلاک اولان‌لارین سایی ایسه 3 نفره یوکسلیب. آذربایجان عدالت ناظیرلیگی بو چرچیوه‌ده 200 محبوس ون آزاد ائدیلدیگینی آچیقلاییب.
ایسرایل-ین محاصره‌سی آلتیندا اولان غزه زولاغیندا یئنی نوع کروناویروسلا موباریزه چرچیوه‌سینده اولوسلار آراسی تشکیلات‌لارا مالیه دستکی ایله باغلی چاغیریش ائدیلیب. صلاحیت‌لی‌لر همچنین بیرلشمیش میللت‌لر تشکیلاتیندان ساغلیق سئکتورون‌داکی عاجیل احتیاج‌لارین اؤدنیلمه‌سی و غزه-ده کی محاصره‌نین آرا‌دان قالدیریلماسی ایله باغلی چاغیریش ائدیب.
ایسرایل-ده یئنی نوع کروناویروسا یولوخان‌لارین سایی‌نین 2  مینی اؤتدوگو، هلاک اولان‌لارین سایی‌نین ایسه 8 نفره چاتدیغی بیلدیریلیب.
اوچ نفرین حیاتینی ایتیردیگی روسیادا ناظیرلر کابینه سی اؤلکه داخیلینده فوق العاده وضعیت رژیمی‌نین اعلان ائدیلمه‌سینی نظرده توتان قانون لاییحه‌سینی پارلامئنته تقدیم ائدیب. تحصیل و علم ناظیرلیگی 28 مارس-5 آوریل تاریخ‌لری آراسیندا تعطیل اولاجاغینی آچیقلاییب. بو آرادا قرنطینه رژیمینی پوزان 500 نفر باره‌سینده ایستینتاق باشلادیلدی.
بیر نفرین اؤلدوگو و 149 نفرین ویروسا یولوخدوغو مولداوی-ده مکتب‌لرین می آیی نین 15-دک باغلی اولاجاغی آچیقلانیب.
اوکراینادا یئنی نوع کروناویروس اپیدمیاسی سببیندن هلاک اولان‌لارین سایی 5، یولوخان‌لارین سایی ایسه 156 نفره چاتیب.
گورجوستان حکومتی‌نین معلوماتینا گؤره، اؤلکه‌ده کووید-19-ا یولوخان‌لارین سایی 79 نفره یوکسلیب.
اپیدمیا سببیندن 6 نفرین هلاک اولدوغو لبنان-دا یئرلی واختلا ساعات 19.00-دان سحر ساعت 05.00- دک کوچه یه چیخما قاداغاسی اعلان ائدیلیب.
قطرده داها 12 نفرده یئنی نوع  کروناویروس اپیدمیاسی آشکار ائدیلیب. بئله‌لیکله اؤلکه‌ده ویروسا یولوخان‌لارین عمومی سایی 549 نفره چاتیب.
صاباح‌دان اعتباراً اؤلکه‌ده کافه لر، ایدمان زال‌لاری و ایلنجه مکان‌لاری‌نین باغلاناجاغی آچیقلانیب.
اردن-دا داها 40 نفرده کووید-19 آشکار ائدیلیب. بئله‌لیکله اؤلکه‌ده اپیدمیایا یولوخان‌لارین سایی 212 نفره یوکسلیب.
اپیدمیا سببیندن 7 نفرین هلاک اولدوغو بورکینافاسو-دا پایتاخت داخیل اولماقلا 8 شهر قرنطینه یه آلینیب.
اندونزیا-دا ایسه اپیدمیا سبییندن هلاک اولان‌لارین سایی 78-ا، یولوخان‌لارین سایی دا 893-ا چاتیب.
کنیا-دا ایسه اپیدمیا سببیندن ایلک اؤلوم حالی قئیده آلینیب.
اپیدمیا سببیندن 5 نفرین هلاک اولدوغو تونیس-ده ویروسا یولوخان‌لارین سایی 200 نفره چاتیب.
